_____ - sonli Shartnoma 

Namangan shahri 







2023 yil “____” ___


____________________________________________________________ nomidan _________asosida ish yurituvchi ____________________ ___________________________ bir tomondan (bundan buyon matnda “Bajaruvchi” deb yuritiladi) hamda ​​​​________________________________ nizomi asosida ish yurituvchi _____________, ikkinchi tomondan (bundan buyon matnda “Buyurtmachi” deb yuritiladi) quyidagilar haqida mazkur shartnomani tuzdik:

1. SHАRTNOMА PREDMETI

1.1 “Bajaruvchi” ushbu Shartnoma ilovasida ko‘rsatilgan spetsifikatsiyaga muvofiq Tashkilot nomi ___ kVt quvvatdagi tarmoq quyosh panellarini sotib olish va o‘rnatish xizmatlari. (bundan buyon matnda-Yetkazib berish hamda o‘rnatish) majburiyatini oladi, “Buyurtmachi” ushbu xizmatlarni va tovarlarni qabul qilish va haqini to‘lash majburiyatini oladi. Ko‘rsatiladigan xizmatlarning qatʼiy turlari, miqdori va bahosi ushbu shartnomaning ajralmas qismi bo‘lgan spetsifikatsiyada keltiriladi.

2. TOMONLАRNING HUQUKLАRI VА MАJBURIYATLАRI

2.2 Buyurtmachining huquqlari:
- bajaruvchidan texnik shartlarga muvofiq mahsulotni yetkazib berish hamda o‘rnatishni talab qilish;

- lozim darajadagi sifatda yetkazib berilmagan hamda o‘rnatilmagan taqdirda, o‘z xohishiga ko‘ra quyidagilarni talab qilish:

- kamchiliklarni Bajaruvchi hisobidan bartaraf etishga doir xarajatlarini qoplash;

- bahosini mutanosib ravishda pasaytirish;

- shartnoma shartlarining bajarilmaganligi yoki lozim darajada bajarilmaganligi natijasida yetkazilgan zararni qoplashni talab qilish.

2.3 Buyurtmachining majburiyatlari:

- ushbu Shartnoma shartlariga muvofiq ko‘rsatilgan xizmatlarni qabul qilish;

- ushbu Shartnomaning 3.1 va 3.2-bandlariga muvofiq yetkazib berilgan mahsulot uchun to‘lovlarni amalga oshirish.

2.4 Bajaruvchining huquqlari:

- buyurtmachidan amaldagi qonunchilik hujjatlarida belgilangan tartibda va hajmda yetkazib berilgan mahsulot uchun oldindan to‘lov va yakuniy hisob-kitoblarni amalga oshirishni talab qilish;

- buyurtmachidan yetkazilgan mahsulotni qabul qilishni asossiz ravishda rad etish natijasida yetkazilgan zararni qoplashni talab qilish;

2.5 Bajaruvchining majburiyatlari:

- ushbu shartnomaga muvofiq yoki Buyurtmachining ushbu shartnomaning 4.8-bandida belgilangan tartibda u tomonidan taqdim etilgan texnik topshiriqqa binoan yetkazib berish hamda o‘rnatishni belgilangan muddat, miqdor va sifatlar bo‘yicha amalga oshirish.
3. SHАRTNOMА BАHOSI VА XISOB-KITOB QILISH TАRTIBI

3.1 Ushbu shartnomaning bahosi _________ (______________________) so‘m, (QQS bilan). Ko‘rsatiladigan xizmatlarning bahosi ushbu shartnomaning ilovasida ko‘rsatiladi.


Buyurtmachi taqdim etiladigan xizmatning 30 foizi miqdorida oldindan to‘lovni amalga oshiradi va mablagʼ Bajaruvchining hisob raqamiga kelib tushgan sanadan boshlab ushbu shartnomaning majburiyatlari bajarilishi boshlanadi.

Yetkazib berilgan mahsulot uchun hisob-kitobning qolgan qismi yetkazib berish hamda o‘rnatish to‘g‘risidagi dalolatnoma imzolanganidan keyin 5 (besh) ish kuni ichida amalga oshiriladi.

3.2. Yetkazib berish hamda o‘rnatish bo‘yicha hisob-kitoblar bank o‘tkazmasi orqali Bajaruvchining hisob raqamiga o‘tkazish yo‘li bilan amalga oshiriladi.

4. SHАRTNOMАNI BАJАRISH

4.1. Shartnoma shartlari ushbu shartnoma va qonunchilik hujjatlari talablariga muvofiq belgilangan tartibda amalga oshiriladi.

Аgar tomonlar oʼz zimmalariga olgan barcha majburiyatlarning bajarilishini taʼminlagan boʼlsa, shartnoma bajarilgan deb hisoblanadi.

4.2. Shartnomani bajarishdan bir tomonlama rad etishga yoki shartnoma shartlarini bir tomonlama oʼzgartirishga yoʼl qoʼyilmaydi, qonunchilikda belgilangan hollar bundan mustasno.

4.3. Shartnoma boʼyicha majburiyatlarning bajarilishi sanasi hisobvaraq-faktura tuzilgan kun deb hisoblanadi.

4.4. Buyurtmachining roziligi bilan yetkazib berish hamda o‘rnatish muddatidan oldin bajarilishi mumkin.

4.5. Buyurtmachi shartnoma shartlariga muvofiq belgilangan yetkazib berish muddatlari buzilgan holda shartnomani bekor qilishga haqlidir.

4.6. Bajaruvchi shartnomani shartlarini bajarish davomida quyosh paneellarini o‘rnatish jarayonida Buyurtmachining mavjud bino infrastrukturasiga zarar etkazmaslikni kafolatlaydi.

4.7. Yetkazilgan zarar ijrochining xisobi tomonidan qoplanadi.
4.8. O‘rnatilgan quyosh panellari bo‘yicha xizmat qilish muddati 25 (yigirma besh) yilni tashkil etadi.
5. TOMONLАRNING JАVOBGАRLIGI

5.1. Yetkazib berilayotgan hamda o‘rnatilayotgan mahsulotni sifati, miqdori, ularning bahosi Bajaruvchi tomonidan notoʼgʼri belgilanganlik holati aniqlangan taqdirda, Bajaruvchi taqdim etilayotgan xizmatlarning sifatini, shuningdek ularning miqdorini hisobga olgan holda qayta hisob-kitob ishlarini amalga oshiradi va ushbu hisoblangan summaga qoʼshimcha ravishda Buyurtmachiga notoʼgʼri hisoblangan summaning 20% miqdorida jarima toʼlaydi.

5.2. Аgar yetkazib berilgan mahsulot sifati shartnomada koʼrsatilgan texnik va boshqa shartlarning talablariga javob bermasa, aybdor tomon taqdim etilgan sifati lozim darajada boʼlmagan xizmatlar bahosining 20% miqdorida jarima toʼlaydi.

5.3. Jarima va penyadan tashqari, Bajaruvchi Buyurtmachiga yetkazib berilmaganlik natijasida etkazilgan zararni qoplaydi.

5.4. Etkazib berish kechiktirilgan yoki yetkazib berilmagan taqdirda, Bajaruvchi Buyurtmachiga har bir kechiktirilgan kun uchun majburiyatning bajarilmagan qismining 0,5 foizi miqdorida penya toʼlaydi, ammo jarimaning umumiy miqdori koʼrsatilmagan xizmatlar bahosining 50 foizidan oshmasligi kerak. Penyani toʼlash shartnoma majburiyatlarini buzgan tomonni shartnomani toʼgʼri bajarishdan ozod qilmaydi.

5.5. Etkazib berilgan mahsulot uchun toʼlovni oʼz vaqtida toʼlamagan taqdirda, Buyurtmachi Bajaruvchiga har bir kechiktirilgan kun uchun muddati oʼtgan toʼlov summasining 0,4 foizi miqdorida, lekin muddati oʼtgan toʼlov miqdorining 50 foizidan koʼp boʼlmagan miqdorda penya toʼlaydi.

5.6. Buyurtmachi shartnomaning tegishli shartini bajarmaganligi yoki lozim darajada bajarmaganligi uchun javobgarlikka tortilganda, tegishli harakat (harakatsizlik) natijasida Buyurtmachi tomonidan shartnoma shartlari bajarilmaganligi (lozim darajada bajarilmaganligi) yuzasidan Bajaruvchining javobgarligi ham koʼrib chiqiladi.

Buyurtmachining Bajaruvchi aybi bilan shartnomani bajarmaganligi (lozim darajada bajarilmaganligi) natijasida yetkazilgan zarar, belgilangan tartibda Bajaruvchi tomonidan qoplanadi.

5.7. Tomonlarning ushbu shartnomada koʼzda tutilmagan javobgarlik masalalari Oʼzbekiston Respublikasining qonunchilik hujjatlariga muvofiq hal qilinadi.

6. NIZOLАRNI HАL ETISH TАRTIBI

6.1.
Tomonlar oʼrtasida ushbu shartnomadan kelib chiqadigan nizolar tomonlar oʼrtasida muzokaralar yoʼli bilan hal qilinadi.

6.2.
Tomonlar oʼrtasidagi muzokaralar yoʼli bilan hal qilinmagan nizolar Toshkent shahar tumanlararo iqtisodiy sudida hal qilinadi.

7. FORS-MАJOR HOLАTLАRI

7.1.
Аgar ushbu shartnoma tuzilgandan soʼng, ushbu shartnomada belgilangan majburiyatlarning biron bir tomonini toʼliq yoki qisman toʼgʼri bajarishiga toʼsqinlik qiladigan holatlar yuzaga kelsa va agar bunday holatlar, yaʼni yongʼin, toshqin, zilzila, boshqa tabiiy ofatlar, eksport yoki importga toʼsiqlar yoki embargolar, urush, jangovar harakatlar, terroristik harakatlar, ish tashlashlar (tomonlar ishchilarining ish tashlashlaridan tashqari), pandemiya, amaldagi qonunchilikdagi oʼzgarishlar, davlat organlari va Oʼzbekiston Respublikasi Hukumati tomonidan qabul qilingan umumiy xarakterdagi qarorlar tomonlarning shartnoma shartlarini bajarishiga bevosita taʼsir qilsa, tegishli majburiyatlarning bajarilishi vaqti bunday holatlar bartaraf etilgan vaqtga yoki ularning oqibatlari tugashi vaqtiga koʼchiriladi.

7.2. Fors-major holatlari yuzaga kelgan Tomon, ushbu holat haqida shuningdek, holatning taxminiy davomiyligi toʼgʼrisida boshqa Tomonni yozma ravishda 7 (etti) kun ichida xabardor qilishi shart. Аgar yuqorida koʼrsatilgan holatlar toʼgʼrisida oʼz vaqtida xabar berilmagan boʼlsa, yengib boʼlmas kuch taʼsirida zarar yetkazilgan Tomon ushbu holatlarni asos qilib ololmaydi.

7.3. Xabarnomada koʼrsatilgan faktlar rasmiy manbalar tomonidan berilgan hujjatlar bilan tasdiqlanishi kerak, shu jumladan, press-relizlar, biroq ular bilan cheklanmaslik lozim. Bunday xabarnomaning yoʼqligi, shuningdek tegishli dalillarning yoʼqligi ushbu tomonni shartnoma majburiyatlarini bajarishdan ozod qilinishiga asos sifatida yuqoridagi holatlarni keltirish huquqidan mahrum qiladi.

7.4. Favqulodda vaziyatlar yuzaga kelgan taqdirda, tomonlar zudlik bilan oʼzaro muzokaralar olib boradilar va favqulodda vaziyatlar oqibatlarini bartaraf etish yoki bartaraf etish maqsadida koʼriladigan choralar toʼgʼrisida kelishib oladilar.

7.5. Аgar fors-major holatlari yoki ularning oqibatlari tomonlarning oʼz majburiyatlarini bajarishiga toʼsqinlik qiladigan boʼlsa, tomonlarning har biri boshqa tomonga ushbu shartnomani bekor qilishning kutilayotgan sanasidan 10 (oʼn) ish kuni oldin yozma ravishda xabar yuborganidan keyin ushbu shartnomani bekor qilish huquqiga ega. Bunday holda tomonlarning hech biri boshqa tomondan fors-major holatlari natijasida yetkazilgan zararni qoplashni talab qilishga haqli emas. Shuningdek, Bajaruvchi bajarilmagan majburiyatlari uchun Buyurtmachidan olingan barcha toʼlovlarni Buyurtmachiga qaytaradi va Buyurtmachi Bajaruvchining bajarilgan barcha majburiyatlarini toʼliq toʼlaydi.

8. KORRUPSIYAGА QАRSHI KURАSH

8.1. Ushbu Shartnoma boʼyicha oʼz majburiyatlarini bajarayotganda Tomonlar, ularning sheriklari, ishchilari yoki vositachilari har qanday noqonuniy ustunliklarga yoki boshqa noqonuniy maqsadlarga erishish uchun bevosita yoki bilvosita pul mablagʼlari yoki qimmatliklarni toʼlashni amalga oshirmaydi. 

8.2. Ushbu Shartnoma majburiyatlarini bajarayotganda Tomonlar, ularning sheriklari, ishchilari yoki vositachilari pora berish/olish, tijoriy pora olish, shuningdek amaldagi qonunchilik va xalqaro hujjatlarning talablarini buzadigan harakatlarni amalga oshirmaydilar. Jinoiy yoʼl bilan topilgan daromadlarni legallashtirishga qarshi kurashishga oid xalqaro hujjatlar talablarini buzilishi kabi harakatlarni amalga oshirmaydi.

8.3. Ushbu Shartnoma Tomonlarining har biri boshqa Tomonning xodimlarini har qanday tarzda ragʼbatlantirishdan, shu jumladan pul mablagʼlari, sovgʼalar berish, ularga ish (xizmatlar)ni bepul bajarishi va ushbu bandda koʼrsatilmagan boshqa usullar bilan xodimning ragʼbatlantiruvchi tomon foydasiga har qanday harakatlarni sodir etishdan bosh tortadi.

Xodimning uni ragʼbatlantiruvchi tomon foydasiga amalga oshirgan harakatlari deganda quyidagilar tushuniladi:

- boshqa kontragentlar bilan taqqoslaganda asossiz ustunliklarni taqdim etish;

- har qanday kafolatlar bilan taʼminlash;

- amaldagi tartib-taomillarni tezlashtirish;

- xodim tomonidan oʼz vazifalari doirasida amalga oshiriladigan, ammo Tomonlar oʼrtasidagi munosabatlarning shaffofligi va ochiqligi tamoyillariga zid boʼlgan boshqa harakatlar.

8.4. Аgar Tomonlardan biri mazkur shartnomaning 2-ilovasida keltirilgan korruptsiyaga qarshi kurashish shartlarini buzgan yoki buzishi mumkin deb gumon qilsa, ikkinchi Tomonni yozma ravishda xabardor qilishga majbur. Yozma xabarnomadan soʼng, tegishli Tomon ushbu Shartnoma boʼyicha majburiyatlarning bajarilishini buzilish sodir boʼlmaganligi yoki sodir boʼlmasligi tasdiqlangunga qadar toʼxtatib turishga haqli. Ushbu tasdiq yozma xabarnoma yuborilgan kundan boshlab 5 (besh) ish kuni ichida yuborilishi kerak.

8.5. Yozma xabarnomada Tomon kontragent, uning sheriklari, ishchilari yoki vositachilari tomonidan ushbu shartlar va qoidalarning buzilganligi yoki buzilishi mumkinligini ishonchli tarzda tasdiqlaydigan yoki asoslashi mumkin boʼlgan faktlarga tayanishi yoki tegishli materiallarni taqdim etishga majbur, yaʼni pora olish/berish, tijoriy pora olish, shuningdek amaldagi qonunchilik va jinoiy faoliyatdan olingan daromadlarni legallashtirishga qarshi kurash boʼyicha xalqaro hujjatlar talablarini buzadigan harakatlar asoslantirilishi lozim.

8.6. Shartnomaning taraflari korruptsiyaning oldini olish choralarini koʼrish tartib-taomillarini tan oladi va ularga rioya etilishini nazorat qiladi. Bunda Tomonlar korruptsiyaviy faoliyat bilan shugʼullanishi mumkin boʼlgan kontragentlar bilan ishbilarmonlik munosabatlari xavfini minimallashtirish, shuningdek, korruptsiyaning oldini olish maqsadida bir-biriga oʼzaro yordam berish uchun oqilona harakatlarni amalga oshiradilar. Shuningdek, Tomonlar korruptsiyaviy faoliyatga Tomonlarning ishtiroki xavfini oldini olish maqsadida tekshiruvlar oʼtkazish tartib-taomillarini amalga oshirilishini taʼminlaydilar.

8.7. Tomonlar oʼzlarining sodir etilishi mumkin boʼlgan noqonuniy xatti-harakatlari va ushbu Shartnomaning korruptsiyaga qarshi kurashish shartlarining buzilishi kontragentning ishonchliligi reytingini pasaytirishidan tortib ushbu shartnomaning bekor qilinishigacha boʼlgan noxush oqibatlarga olib kelishi mumkinligini tan oladi.

8.8. Tomonlar maxfiylik tamoyillariga rioya qilgan holda ushbu Shartnomani bajarish doirasida keltirilgan faktlar boʼyicha tegishli tartib-taomillar amalga oshirilishini va amaliy qiyinchiliklarni bartaraf etish va yuzaga kelishi mumkin boʼlgan nizoli vaziyatlarning oldini olish boʼyicha samarali choralarni qoʼllashni kafolatlaydilar.

8.9. Tomonlar ushbu Shartnomaning korruptsiyaga qarshi kurashish shartlarini bajarish boʼyicha toʼliq maxfiylikni, shuningdek, talablar buzilganligi faktlari toʼgʼrisida xabar bergan Tomon uchun ham, shuningdek, xabar bergan Tomonning xodimlari uchun ham salbiy oqibatlar keltirmasligini kafolatlaydilar.

9. SHАRTNOMАNING АMАL QILISHI

9.1. Ushbu shartnoma Tomonlar imzolagan kundan boshlab kuchga kiradi va 2023 yil 
31 dekabrgacha amal qiladi.

9.2. Tomonlar oʼrtasidagi munosabatlar ushbu shartnomaning barcha shartlari bajarilganda va hisob-kitoblar toʼliq amalga oshirilganda tugaydi.

10. YAKUNIY QOIDАLАR

10.1.
Ushbu Shartnoma tomonlarning kelishuvi bilan yoki Tomonlardan birining talabiga binoan, boshqa tomon tomonidan shartnoma shartlari sezilarli darajada buzilgan taqdirda sud tomonidan bekor qilinishi mumkin. 

10.2.
Ushbu shartnomaga kiritilgan har qanday oʼzgartirish va qoʼshimchalar faqat yozma ravishda tuzilgan va taraflarning tegishli vakolatli vakillari tomonidan imzolangan taqdirda amal qiladi.

10.3.
Ushbu shartnoma bir xil yuridik kuchga ega boʼlgan ikki nusxada tuzildi.

10.4.
Ushbu shartnoma, unga kiritilgan oʼzgartirishlar (qoʼshimchalar) tomonlar tomonidan imzolangan paytdan boshlab oshiriladi.

11. TOMONLАRNING REKVIZITLАRI VА IMZOLАRI

	1
	O‘zbekiston Respublikasi O‘simliklar karantini va himoyasi agentligiga 35 kVt quvvatdagi tarmoq quyosh panellarini sotib olish va o‘rnatish xizmatlari.

